Norske Intelligenssedler, 1769-10-18
Min Karl har i tvende Eftermiddager, hentet paa sin Ryg 6 Sækker RogneBær i sine Klaser med derved følgende Løv. Af disse har jeg selv fierde, med mit Huus-Folk, afrispet (saa de smaae Stilker som Rusin-Stilker, har fulgt med Bærene, i een Dag 12 Skiepper Rogne-Bær. J den følgende Dag har jeg atter med samme Hielpere, knuset disse halvanden Tønde Bær, og dertil betient mig af flade Trouer, som jeg tvers over har ladet skiære Rifler i, en liden halv Finger dybe, med smaa runde Klubber, ligeledes under med Risler, lagt Bærene i Trouet, og med maadelig Magt gnedet frem og tilbage, til Bærene aldeles er gaaet i Stykker. Jeg forsøgte først at støde dem i een Marmor-Morter; men det gik for langsom. De stødte Bær er forvaret i et Kar, og den følgende Dag lod jeg hente Ener-Riis med saa mange Enerbær derpaa som i Nærheden kunde findes, heraf blev kogt saa kaldet Log eller Lou, som kog-hedt blev slaaet paa Rognebærene (som ikke blev kogt med Ener-Riset) saa meget som behøves til een almindelig Norsk Korn-Brændeviins Sætning (som de fleeste Tieneste-Piger forstaaer). Da denne Sætning NB. aldeles uden Malt, Meel, eller Korn, var maadelig kaald, som Pigerne ligeledes forstaaer, blev det tilsadt med ungefehr 5 Potter Øl-Bærme, og een Pægel god Giest eller Gang, 2 Skiver brændt Rug-Brød dyppet i Gangen og lagt i Karet, da Bærmen og den øvrige Gang blev tilslaaet og omrørt, derefter tildækket, første Nat med et Lagen, og om Morgenen een Pude paa Lagenet, ved hvilket Sætningen efter Ønske opgik og stod i fuld Gang 3 Nætter og 2 Dage. Den tredie Dags Morgen blev Gangen nedrørt i Sætningen, og derpaa fuldført Drankning og Klaring, i alle Maader som Korn-Brændeviin behandles. Ved Klaringen betiente jeg mig af nogle friske og stødte Hæggebær, og noget Karve. J een anden Klaring af een Haandfuld tørket Abrott. Denne Spiritus er saa fiin af Smag, at den frem for anden, vilde modtage Smagen af Caneel eller andre fine Specerier, Min ommeldte Brændeviin er klar, stærk, og velsmagende, uden nogen heslig Lugt, før eller efter den er drukket, og fik jeg af min halvanden Tønde Rognebær, En halv Pægel For Draaber. Heel klar Spiritus 3 Bouteiller. Lidt blaa agtig skiønt meget stærk og velsmagende Brændeviin 3 Bouteiller, som jeg sadt Farve paa med stødte Hæggebær, og kand disse 6 Bouteller regnes for 7 Potter godt Vertshuus-Brændeviin, thi saa meget SukkerVand kunde den taale. Nota: 1.) Megen Karve i Brændeviin gjør det snart blakket. 2.) Man bør ikke blande den stærkeste Spiritus med læt Brændeviin, som baade forderver Anseende og Smagen, men i det Sted med kaaldt kogt Sukker Vand. 3.) Brændevinen maa ikke blandes med Sukker-Vandet før Dagen efter det er brændt, thi ellers bliver det af een gandske liden Deel (og medens det endnu er for stærkt at kunde drikke) gandske blakket. 4.) Af megen Abrott bliver det bittert. Saa længe jeg kand opvarte værdige Giester med een Dram af dette Slags, troer jeg, at de fleeste af god Smag, som giør mig den Ære at besøge mig, prefererer det for alt Fransk, og finder intet af de U-behageligheder, som følger Dansk eller Korn-Brændeviin. Al den Umage, som denne Brændeviins-Brændning foraarsager, betales Tre-dobbelt, allerne for den sunde og megen Svine-Føde man derved profiterer, og i den Betragtning kand med Vished siges: at man har Brændevinen for intet. Det Rogne-Løv, som følger hiem med Bærene, er Transporten værd; thi at blande det Løv blandt Dranken, giver Svinene god Fødde, og smager dem vel. At man derved kand finde Regning, bør troes af mig, der underholder 8 Sviin, og har hverken saaed eller høsted, ej eller ladet brænde for denne Gang. Troe tillige dette, at jeg for min egen Mund ikke Aarlig fortærer een Mark Flæsk, men underholder dette Creatur blandt Lands-Huusholdningens betydeligste, helst naar enhver vidste at betiene sig af de ringe Sorter, ved hvilke disse kand opvoxe og blive kiød fulde; thi jeg har endnu ingen ladet giøde uden med Korn; men har Leilighed at giøre Prøve med Patatos, ifald Liebhabere af de Gryn, som jeg tillaver af denne Frugt, vil lade mig nok, dertil til overs. Fortsættelsen følger.